*Proiect*

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_\_

din \_\_\_\_\_\_\_\_\_\_\_\_\_\_\_2017

**Privind finanţarea lucrărilor de renovare a instituţiilor de învățământ primar, gimnazial şi liceal din subordinea autorităţilor publice locale în anul 2017**

În temeiul articolului 3 lit.b) din Legea bugetului de stat pe anul 2017 nr.279 din 16 decembrie 2016 (Monitorul Oficial al Republicii Moldova, 2016, nr.472-477, art.943) şi în scopul finanţării lucrărilor de renovare a instituţiilor de învățământ primar, gimnazial și liceal din subordinea autorităţilor publice locale, Guvernul HOTĂRĂŞTE:

1. Ministerul Finanţelor va aloca autorităților publice mijloacele prevăzute în bugetul de stat pentru finanțarea lucrărilor de renovare a instituțiilor de învățământ primar,gimnazial şiliceal din subordinea autorităților publice locale, în sumă de 110000,0mii lei, conform anexei nr.1.
2. Finanţarea cheltuielilor din contul mijloacelor repartizate conform anexei nr.1 pentru autorităţile publice locale se va efectua de către Ministerul Finanţelor, în baza solicitărilor de finanţare prezentate de Ministerul Educaţiei, conform formularului din anexa nr. 2.
3. Plăţile anticipate se vor efectua în baza contractelor încheiate cu completarea formularului din anexa nr. 2 și în conformitate cu art.66 alin.(5) lit.a) al Legii finanțelor publice și responsabilității bugetar-fiscale nr.181 din 25 iulie 2014 (Monitorul Oficial al Republicii Moldova, 08 august 2014,nr.223-230/519), cu modificările ulterioare.
4. Drepturile şi obligaţiile părţilor implicate în executarea lucrărilor de renovare vor fi specificate în contractul trilateral încheiat între Ministerul Educaţiei, autoritatea administraţiei publice locale şi agentul economic.
5. Ministerul Educaţiei, în calitate de investitor, va asigura:
6. desfăşurarea procedurii de achiziţii publice a serviciilor de supraveghere tehnică şi supraveghere de autor, a lucrărilor de renovare;
7. suportul tehnic privind executarea lucrărilor de renovare în corespundere cu standardele de calitate în educaţie;
8. efectuarea vizitelor la obiectele în proces de renovare pentru monitorizarea calităţii şi respectarea graficelor de execuţie a lucrărilor;
9. coordonarea modificărilor de proiect apărute pe parcursul executării lucrărilor;
10. participarea în comisiile de recepţie a lucrărilor;
11. semnarea contractelor de renovare, servicii supraveghere de autor şi supraveghere tehnică;
12. finanţarea serviciilor de supraveghere de autor şi supraveghere tehnică efectuate, pe măsura recepţionării documentelor confirmative;
13. prezentarea solicitărilor de finanţare către Ministerul Finanţelor, în baza recepţionării lucrărilor de renovare și/ sau pentru efectuarea plăților anticipate;
14. asigurarea utilizării conform destinaţiei a mijloacelor alocate, în conformitate cu punctul 1 al prezentei hotărâri;
15. elaborarea rapoartelor trimestriale privind finanţarea resurselor alocate, cu informarea Guvernului şi plasarea acestora pe pagina web a ministerului;
16. alte măsuri în conformitate cu articolul 22 al Legii nr.721-XIII din 2 februarie 1996 privind calitatea în construcţii (Monitorul Oficial al Republicii Moldova, 1996, nr. 25, art. 259), cu modificările şi completările ulterioare.
17. Autorităţile administraţiei publice locale, în calitate de beneficiari:
18. vor participa la desfăşurarea procedurilor de achiziţii publice;
19. vor semna contractele de renovare;
20. vor participa în comisiile de recepție a lucrărilor;
21. vor efectua vizite la obiectele în proces de renovare pentru monitorizarea calității și respectarea graficelor de execuție a lucrărilor;
22. vor sesiza Ministerul Educaţiei asupra defectelor, neconformităţilor şi neconcordanţelor identificate pe parcursul execuţiei lucrărilor;
23. vor asigura examinarea, semnarea şi transmiterea către Ministerul Educaţiei, în termen de 3 zile lucrătoare, a proceselor-verbale de recepţie a lucrărilor executate;
24. vor efectua plata pentru lucrările executate în termen de 2 zile lucrătoare de la data recepţionării transferului de la bugetul de stat.
25. Controlul asupra executării prezentei hotărâri se pune în sarcina Ministerului Educaţiei.

**PRIM-MINISTRU PAVEL FILIP**

**Contrasemnează:**

**Ministrul Educaţiei Corina FUSU**

**Ministrul Finanţelor Octavian ARMAȘU**

Anexa nr. 1

la Hotărârea Guvernului nr. \_\_\_\_

din \_\_\_\_\_\_\_\_\_\_\_\_\_\_\_\_\_\_

**REPARTIZAREA MIJLOACELOR FINANCIARE**

**pentru lucrările de renovare a instituțiilor de învățământ primar, gimnazial și liceal din subordinea autorităților publice locale**

| **Autoritatea publică, obiectul** | **Suma****(mii lei)** | **Descrierea lucrărilor** |
| --- | --- | --- |
| Primăria or. Iargara, r-nul Leova , Liceul Teoretic ”Lucian Blaga” | 19603,3 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| Primăria com. Gotești, r-nul Cantemir, Liceul Teoretic ”Vasile Pîrvan” | 17091,0 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| Primăria or. Costești, r-nul Rîșcani, Liceul Teoretic ”Silvian Lucaci” | 17051,5 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| Primăria sat. Sipoteni, r-nul Călărași, Liceul Teoretic ”Mihai Eminescu’’ | 19080,0 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| Consiliul raional Căuşeni, Liceul Teoretic ”Meşterul Manole” | 24943,2 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| Primăria com. Vărzărești, r-nul Nisporeni, Gimnaziul ”Alexandru cel Bun” | 12231,0 | Lucrări de renovare (clădiri, rețele inginerești exterioare de alimentare cu apă și canalizare, termoficare, gaze, rețele electrice, construcții de epurare, centrale termice, amenajări) |
| **TOTAL:** | **110000,0** |  |

Anexa nr. 2

la Hotărârea Guvernului nr. \_\_\_\_

din \_\_\_\_\_\_\_\_\_\_\_\_\_\_\_\_

**Solicitare de finanțare a lucrărilor de renovare a instituțiilor**

**de învățământ primar, gimnazial și liceal**

**nr.\_\_\_\_\_\_\_\_\_ din data \_\_\_\_\_\_\_\_\_\_**

|  |  |  |
| --- | --- | --- |
| **Nr.****d/o** | **Denumirea autorității publice locale și a obiectului** |  |
| **Suma (lei)** |
| A | 1 | 2 |
|  |  |  |
|  |  |  |
|  |  |  |
|  |  |  |

Se va utiliza denumirea autorității publice și a obiectului din anexa nr.1 la Hotărârea Guvernului ”Privind finanțarea lucrărilor de renovare a instituțiilor de învățământ primar, gimnazial și liceal din subordinea autorităților publice locale în anul 2017”.

Ministrul Educației \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Responsabilul tehnic\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.

Executorul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele, prenumele)

(semnătura)

L.Ș.